**Zápisnica č. 6/2020 zo zasadnutia VV SZVM dňa 8.12.2020**

Prítomní: Marián Jung, Juraj Kubíček, Ingrid Bošková, Ľubica Majerčíková, Marián Majerčík, Jaroslav Baláž st., Ladislav Herbanský, Miroslav Bazinský, Mário Lamy

Ospravedlnení: Rasťo Čulík, Michal Jankovič, Andrea Polková

Hostia: Václav Toth

Program:

1. Predseda VV SZVM informoval prítomných, že finančné pohyby na účtoch v mesiaci júl sú k nahliadnutiu na transparentných účtoch a link je na webovej stránke szvm.sk

Termín: Zodpovedný:

1. Predseda VV SZVM informoval prítomných, že vypracoval žiadosť o dotáciu pre šport na rok 2021 a následne doručil na ministerstvo školstva ,výskumu a športu.
2. Predseda VV SZVM informoval prítomných, že podpísal dodatok k zmluve v zmluve o poskytnutí príspevku uznanému športu pre národný športový zväz v roku 2020, ktorý je k nahliadnutiu na stránke SZVM a upravuje obdobie použitia PUŠ.
3. Predseda VV SZVM informoval prítomných, že bola odoslaná žiadosť na federáciu UIM pre zaslanie pravidiel 2021 v tlačenom formáte. Pre potreby pretekárov reprezentujúcich SZVM sa objednalo 6 kusov tlačených pravidiel a jeden exemplár s čítačkou.
4. Predseda VV SZVM informoval prítomných o použití finančných prostriedkov. Zakúpený bol PC s tlačiarňou a taktiež bóje vyrobené z pevnejšieho materiálu – 18 kusov pre kategóriu Formulu Future a 8 kusov pre kategórie rýchlostných pretekov.

.

1. Ďalej sa VV SZVM zaoberal účasťou našich pretekárov na medzinárodných pretekoch, konkrétne:

* Šimon Jung sa zúčastnil na majstrovstvách sveta v kategórii GT 15 vo Švédsku obsadil 9. mieste.
* Mário Lamy sa tiež zúčastnil na majstrovstvách Európy, v Maďarsku a Poľsku. Celkovo v GP1 obsadil 7.miesto a v GP2 obsadil 5.miesto.
* Dvaja naši pretekári Róbert Hencz a Marián Jung sa zúčastnili na majstrovstvách sveta v ČR/Jedovnice. Róbert Hencz sa stal majstrom sveta, no po kolízii v poslednej jazde bol prevezený do nemocnice, kde následne podstúpil operáciu stavcov.

1. VV SZVM sa zaoberal aj v tomto bode financiami. Predseda zhodnotil, že prvá časť čerpania finančných prostriedkov na dotáciu je ukončená. Nadobudnutý majetok zakúpením GT 30, F4, GRM, VRP, C1 a C3 bol odsúhlasený na právnom oddelení SOŠV a následne boli podklady zaslané na ministerstvo školstva, vedy, výskumu a športu Slovenskej republiky..

Disponujeme aj s informáciou, že majú byť vyhlásené ďalšie výzvy, tak musíme počkať, načo konkrétne budú zamerané.

Predseda SZVM ďalej informoval prítomných aj o možnosti použitia časti finančných prostriedkov podľa vlastnej potreby zväzu a aj o možnosti zúčtovania stanovenej čiastky do apríla 2021.

Prítomní členovia sa zaoberali aj rozdelením finančných prostriedkov na deti a mládež jednotlivých klubov. Členovia navrhli, aby sa zakúpil reprezentačný odev pre deti, ktoré sa zúčastňujú medzinárodných pretekov.

1. V tomto bode VV SZVM viedol diskusiu ohľadom pretekov v sezóne 2021. Predseda prítomných informoval, že kalendár UIM by mal byť známy 15.12.2020 a následne sa bude dopĺňať a vypracovávať náš kalendár pre novú sezónu. Ingrid Bosková prítomných informovala o možnosti usporiadania jednodňových alebo dvojdňových pretekov v Čunove, ktoré je momentálne v štádiu rokovania. Zástupcovia KVMaVŠ Piešťany informovali o pripravovaných ME vznášadiel, ktoré sa majú konať v Piešťanoch a súčasne by boli usporiadané aj M-SR v kategóriách GT15, GT30, OSY 400 a FV 500. Termín pretekov je 14. – 15. august 2021. Rovnako nahlásili záujem o usporiadanie pretekov Slovenského pohára Formuly Future v termíne po 15. júni. Postupne sa všetky podujatia zapracujú do nášho kalendára.

Zodpovedný: VV SZVM

* VV SZVM prerokoval a odsúhlasil navrhnuté technické predpisy týkajúce sa účasti pretekárov na pretekoch usporadúvaných jednotlivými klubmi pod záštitou SZVM.
* Rovnako sa na VV SZVM prediskutovali aj preteky nerýchlostných člnov, ktoré sa až na prvé preteky konajú podľa kalendára.
* V diskusii sa prítomní členovia VV SZVM zhodli na tom, že v prípade prijímania nových členov do SZVM, musí každý nový člen rešpektovať a dodržiavať pravidlá a stanovy SZVM.
* Predseda prítomných členov VV SZVM informoval o možnosti prenájmu BOXU na Interi, kde sa uskladní nadobudnutý majetok – člny pre deti aj s vozíkmi, bóje. Pripravia sa zmluvy kto a za akých podmienok si majetok zväzu požičia a ako sa o zapožičaný majetok musí starať. Cena prenájmu BOXU za rok je 360,- eur.
* Na záver diskusie predseda VV SZVM informoval prítomných o konaní sa online UIM konferencie, ktorej sa tiež zúčastnil. Priebeh konferencie bol zaujímavý, konkrétne zmeny budú zakomponované v pravidlách UIM.

Vzhľadom na neustále pretrvávajúci núdzový stav nielen na Slovensku, ale aj vo svete bolo navrhnuté prítomným členom realizovať VV SZVM, prípadne aj konferenciu tiež formou ONLINE.

1. Predseda VV SZVM poďakoval prítomným za účasť.

V Bratislave 8.12.2020

Zapísala: Ľubica Majerčíková